Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: 1996. évi CXXVI. törvény 4. § (1) bekezdése b) pontjának
Paragraph Index: 720

d) a vállalkozási tevékenység hozadéka. 8.2. A Közalapítvány vagyonának felhasználásáról az Alapító Okiratban, az SZMSZ-ben, továbbá az SZMSZ mellékletét képező Vagyonkezelési Szabályzatban foglaltaknak megfelelően a Kuratórium dönt. 8.3. A Közalapítvány az igazgató előkészítésében az elnök előterjesztésével minden gazdasági év kezdete előtt költségvetési tervet készít, amelyben várható bevételeit és kiadásait jeleníti meg. A költségvetési tervben a bevételeknek és a kiadásoknak egyensúlyban kell lenniük. A költségvetési terv hiányt nem tartalmazhat. 8.4. A Közalapítvány a gazdasági év végén mérleget készít, amelyet a Felügyelő Bizottság véleményez. A gazdálkodás értékelésekor külön kell választani a vállalkozási és közalapítványi célú tevékenység közvetlen költségeit és bevételeit, valamint a Közalapítvány működési költségeit. A mérleget és a Felügyelő Bizottság jelentését nyilvánosságra kell hozni. 8.5. Ha a Közalapítvány költségvetési terve, gazdálkodása a rendeltetésszerű működést veszélyeztetné, az Alapító részletes gazdálkodási terv bemutatását kérheti, abba meg- 2001/58. szám bízottja útján betekinthet. A Közalapítvány irataiba a Kuratórium és a Felügyelő Bizottság minden tagja korlátozás nélkül betekinthet. 8.6. A Kuratórium minden évben március 31-éig köteles az Alapítónak írásban beszámolni a Közalapítvány előző évi működéséről, vagyoni helyzetéről, gazdálkodásának legfontosabb adatairól. 8.7. A Közalapítvány hitelt nem vehet fel. 8.8. A Közalapítvány működési költsége az éves összes kiadás összegének 10%-os mértékét nem haladhatja meg.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes